EUROOPAN KOMISSIO Bryssel 12.9.2018 COM(2018) 636 final 2018/0336(COD) Ehdotus EUROOPAN PARLAMENTIN JA NEUVOSTON ASETUS asetuksen (EU, Euratom) N:o 1141/2014 muuttamisesta henkilötietojen suojaa koskevien sääntöjen rikkomuksiin liittyvän tarkastusmenettelyn osalta Euroopan parlamentin vaalien yhteydessä



FMT:ItalicEuroopan komission panos Salzburgissa 19.–20. syyskuuta 2018

FMT:Italicpidettävään johtajien kokoukseen





PERUSTELUT 1.EHDOTUKSEN TAUSTA •Ehdotuksen perustelut ja tavoitteet Demokratia on yksi Euroopan unionin perusarvoista. Perussopimuksissa pyritään turvaamaan edustuksellinen demokratia Euroopan tasolla määräämällä, että EU:n kansalaiset ovat suoraan edustettuina Euroopan parlamentissa. Puolueilla on edustuksellisessa demokratiassa keskeinen rooli, sillä ne luovat suoran yhteyden kansalaisten ja poliittisen järjestelmän välille ja lujittavat siten järjestelmän laillista oikeutusta. Euroopan unionista tehdyn sopimuksen 10 artiklan mukaan ”Euroopan tason poliittiset puolueet myötävaikuttavat eurooppalaisen poliittisen tietoisuuden muodostumiseen ja unionin kansalaisten tahdon ilmaisemiseen”. Sama periaate vahvistetaan myös Euroopan unionin perusoikeuskirjan 12 artiklan 2 kohdassa. Komissio antoi helmikuussa 2018 jäsenvaltioille sekä Euroopan tason ja kansallisille poliittisille puolueille osoitetun suosituksen vuonna 2019 pidettävien Euroopan parlamentin vaalien eurooppalaisen luonteen korostamisesta ja vaalimenettelyn tehostamisesta. Siinä myös pyydettiin Euroopan tason poliittisia puolueita ja kansallisia puolueita lisäämään avoimuutta niiden keskinäisistä sidoksista ja yhteyksistä sekä lisäämään kansalaisten tietämystä EU-tason kysymyksistä sekä siitä, miten puolueet aikovat toimia kyseisten kysymysten suhteen seuraavan lainsäädäntökauden aikana. Tietosuoja on EU:ssa perusoikeus, ja yleisessä tietosuoja-asetuksessa asetetaan vahvat säännöt tämän perusoikeuden suojaksi. Erityisesti henkilötietoja on käsiteltävä lainmukaisesti ja asianmukaisesti. Verkkoviestintä voi mahdollistaa läheisemmän ja suoran vuorovaikutuksen poliittisten toimijoiden ja Euroopan kansalaisten välillä. Samaan aikaan se lisää riskiä siitä, että kansalaisten henkilötietoja käsitellään lainvastaisesti vaalien yhteydessä. Useat viimeaikaiset tapahtumat osoittavat, että tietosuojasääntöjen väärinkäyttö voi vaikuttaa demokraattiseen keskusteluun ja vapaisiin vaaleihin, myös Euroopan parlamentin vaaleihin. Facebook/Cambridge Analytican tapaus herätti vuonna 2018 vakavaa huolta tietosuojasääntöjen rikkomusten vaikutuksista vaaliprosesseihin. Tapauksessa oli kyse siitä, että Cambridge Analytica yrityksen väitettiin käsitelleen laittomasti Facebookista saamiaan henkilötietoja. Tätä tapausta tutkii muun muassa Yhdistyneen kuningaskunnan tietosuojaviranomainen (Information Commissioner's Office), tietosuojavalvontaviranomainen, joka johtaa asian tutkintaa Euroopassa yhteistyössä Euroopan muiden tietosuojavalvontaviranomaisten kanssa. Komissiolla on tiiviit yhteydet tietosuojavalvontaviranomaisiin, ja se seuraa prosessia kiinteästi. Yhdysvaltojen liittovaltion kauppakomissio (U.S. Federal Trade Commission) on avannut asiasta tutkimuksen. Asiasta ja sen vaikutuksesta yksityishenkilöiden henkilötietoihin unionissa järjestettiin useita kuulemisia Euroopan parlamentissa. Euroopan tason poliittisten puolueiden ja Euroopan tason poliittisten säätiöiden perussäännöstä ja rahoituksesta 22 päivänä lokakuuta 2014 annetulla Euroopan parlamentin ja neuvoston asetuksella (EU, Euratom) N:o 1141/2014 pyrittiin lisäämään Euroopan tason poliittisten puolueiden ja niitä lähellä olevien poliittisten säätiöiden näkyvyyttä, tunnustamista, vaikuttavuutta, avoimuutta ja vastuuvelvollisuutta. Asetuksen nojalla tietyt edellytykset täyttäville Euroopan tason poliittisille puolueille ja säätiöille annettiin mahdollisuus saada eurooppalaisen oikeushenkilön asema rekisteröitymällä EU:n tasolla, ja näin parannettiin niiden mahdollisuutta saada EU:n rahoitustukea. Tällaisiin edellytyksiin kuuluu muun muassa se, että ne kunnioittavat sekä ohjelmassaan että toiminnassaan EU:n perustana olevia arvoja, jotka on ilmaistu Euroopan unionista tehdyn sopimuksen 2 artiklassa: ihmisarvon kunnioittaminen, vapaus, kansanvalta, tasa-arvo, oikeusvaltio ja ihmisoikeuksien kunnioittaminen, vähemmistöihin kuuluvien oikeudet mukaan luettuina. Euroopan tason poliittisista puolueista ja Euroopan tason poliittisista säätiöistä vastaava riippumaton viranomainen, jäljempänä ’vastuuviranomainen’, perustettiin rekisteröimään ja valvomaan Euroopan tason poliittisia puolueita ja säätiöitä sekä tarvittaessa määräämään niille seuraamuksia, mukaan lukien tarkastelemaan tapauksia, joissa näiden yhteisöjen väitetään laiminlyövän edellä mainittuja eurooppalaisia perusarvoja. Voimassa olevilla säännöillä ei kuitenkaan voida tehokkaasti estää tietosuojasääntöjen väärinkäyttöä eikä määrätä siitä seuraamuksia, mikä voi vaikuttaa demokraattisiin keskusteluihin ja vapaisiin vaaleihin. Komissio ehdottaa kohdennettua muutosta asetukseen (EU, Euratom) N:o 1141/2014 sen varmistamiseksi, että Euroopan parlamentin vaaleissa noudatetaan vahvoja demokraattisia sääntöjä ja kunnioitetaan täysimääräisesti eurooppalaisia arvoja eli demokratiaa, oikeusvaltioperiaatetta ja perusoikeuksia. Muutosehdotuksella pyritään siihen, että voidaan määrätä taloudellisia seuraamuksia Euroopan tason poliittisille puolueille tai säätiöille, jotka hyödyntävät tietosuojasääntöjen rikkomuksia tarkoituksenaan vaikuttaa tai yrittää vaikuttaa Euroopan parlamentin vaalien tulokseen. Ehdotuksella myös annetaan vastuuviranomaiselle mahdollisuus toimia sujuvasti ja tehokkaasti varmistamalla, että sillä on omaa henkilöstöä ja että sen johtajasta tulee nimittävä viranomainen. Tällöin vastuuviranomaisen pitäisi pystyä hoitamaan tehtävänsä, myös uudet tässä ehdotuksessa esitetyt tehtävät, täysimääräisesti ja itsenäisesti. Vastatakseen vastuuviranomaisen pyyntöihin lisätä henkilöstönsä määrää ja ottaen huomioon vastuuviranomaisen keskeisen roolin Euroopan parlamentin vaaleja tiiviisti edeltävänä aikana komissio on valmis heti siirtämään vastuuviranomaisen henkilöstöön sen pyytämät kuusi henkilöä siihen asti, kunnes pysyvät henkilöstöjärjestelyt on tehty. Euroopan parlamentin vaaleissa noudatettavaa vaalimenettelyä säännellään kussakin jäsenvaltiossa sen kansallisten säännösten mukaisesti. Puolueilla on edustuksellisessa demokratiassa keskeinen rooli, sillä ne luovat suoran yhteyden kansalaisten ja poliittisen järjestelmän välille. Kansalliset ja alueelliset poliittiset puolueet asettavat ehdokkaita ja järjestävät vaalikampanjoita. Kansalliset viranomaiset vastaavat vaalien tarkkailusta kansallisella tasolla. Euroopan tason poliittiset puolueet järjestävät EU:n tasolla lisäkampanjoita, jotka koskevat muun muassa kärkiehdokkaita komission puheenjohtajan tehtävään. Muutosasetus sekä komission ohjeet unionin tietosuojalainsäädännön soveltamisesta vaalien yhteydessä, komission suositus vaaliyhteistyöverkostoista, läpinäkyvyydestä verkossa, suojautumisesta kyberturvallisuuden häiriötilanteilta sekä disinformaatiokampanjoiden torjumisesta Euroopan parlamentin vaalien yhteydessä ja komission tiedonanto vapaiden ja oikeudenmukaisten EU-vaalien varmistamisesta hyväksyttiin saman päivänä, ja ne ovat osa turvallisuuspakettia. Kyseessä on Euroopan komission panos Salzburgissa 19.–20. syyskuuta 2018 pidettävään johtajien kokoukseen. Suosituksessa rohkaistaan tietosuojavalvontaviranomaisia ilmoittamaan, unionin ja kansallista sovellettavaa lainsäädäntöä noudattaen, välittömästi ja oma-aloitteisesti Euroopan tason poliittisista puolueista ja Euroopan tason poliittisista säätiöistä vastaaville viranomaisille päätöksistään, joiden mukaan Euroopan tason poliittinen puolue, Euroopan tason poliittinen säätiö tai muu luonnollinen henkilö tai oikeushenkilö on rikkonut sovellettavia henkilötietojen suojaa koskevia sääntöjä. Tällaiset tiedot olisi annettava, jos kyseisen päätöksen perusteella tai jos on muutoin perusteltua olettaa, että rikkomus liittyy poliittisiin toimiin, joita Euroopan tason poliittinen puolue tai Euroopan tason poliittinen säätiö on toteuttanut Euroopan parlamentin vaalien yhteydessä. Suosituksessa myös rohkaistaan jäsenvaltioita asettamaan asianmukaisia seuraamuksia kansallisen ja alueellisen tason puolueille ja säätiöille tapauksissa, joissa henkilötietojen suojaa koskevia sääntöjä rikotaan tarkoituksena vaikuttaa tai yrittää vaikuttaa Euroopan parlamentin vaaleihin. Asetukseen (EU, Euratom) N:o 1141/2014 tehtävät muutokset olisi tehtävä ennen vuoden 2019 Euroopan parlamentin vaaleja. •Yhdenmukaisuus unionin muiden politiikkojen kanssa

Yleistä tietosuoja-asetusta sovelletaan kaikissa EU:n jäsenvaltioissa 25. toukokuuta 2018 alkaen. Siinä säädetään korkeatasoisista tietosuojanormeista, jotka soveltuvat digitaalitalouteen ja joilla lisätään tietoja käsittelevien organisaatioiden, myös Euroopan tason poliittisten puolueiden ja säätiöiden, vastuuvelvollisuutta ja vastuuta siitä, miten ne käsittelevät henkilötietoja. Vuonna 2019 pidettävien Euroopan parlamentin vaalien eurooppalaisen luonteen korostamisesta ja vaalimenettelyn tehostamisesta 14. helmikuuta 2018 antamassaan suosituksessa komissio kehottaa vaaleista vastaavia jäsenvaltioiden viranomaisia erittelemään parhaat tavat tunnistaa, vähentää ja hallita vaalimenettelyyn liittyviä riskejä, jotka johtuvat kyberhyökkäyksistä ja disinformaation levittämisestä. Komissio järjesti huhtikuussa 2018 jäsenvaltioiden vaalilautakuntien kanssa tapaamisen, jossa keskusteltiin, vaihdettiin parhaita käytäntöjä ja lisättiin kansallisten viranomaisten tietoa turvallisuuskysymyksistä, disinformaatiokampanjoista ja vaalisääntöjen noudattamisen valvonnasta verkossa. Komissio julkaisi huhtikuussa 2018 tiedonannon Eurooppalainen lähestymistapa disinformaation torjuntaan verkossa. Siinä määritellään asiaankuuluvien sidosryhmien tehtävät ja vastuualueet sekä toimet, mukaan luettuna komission strateginen viestintä disinformaation torjumiseksi. Tämä ehdotus on linjassa yksityiselämän kunnioittamisesta ja henkilötietojen suojasta sähköisessä viestinnässä tehdyn komission ehdotuksen (sähköisen viestinnän tietosuoja-asetus) kanssa. Sähköisen viestinnän tietosuoja-asetusehdotuksessa tarkastellaan uudelleen sähköisen viestinnän tietosuojadirektiiviä, mikä lisää läpinäkyvyyttä ja ulottaa suojelun koskemaan perinteisten teleyritysten lisäksi internetpohjaisia sähköisiä viestintäpalveluja. Lainsäädäntövallan käyttäjien olisi viipymättä hyväksyttävä sähköisen viestinnän tietosuoja-asetusehdotus. 2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE •Oikeusperusta Ehdotus perustuu Euroopan unionin toiminnasta tehdyn sopimuksen 224 artiklaan, jonka mukaan ”Euroopan parlamentti ja neuvosto vahvistavat tavallista lainsäädäntömenettelyä noudattaen annettavilla asetuksilla Euroopan unionista tehdyn sopimuksen 10 artiklan 4 kohdassa tarkoitettuja Euroopan tasolla toimivia poliittisia puolueita ja erityisesti niiden rahoitusta koskevat säännöt”, sekä Euroopan atomienergiayhteisön perustamissopimuksen 106 a artiklaan. •Toissijaisuusperiaate Koska nykyisessä asetuksessa säädetään EU:n tason järjestelmästä, mukaan lukien puolueiden ja säätiöiden eurooppalaisesta oikeushenkilöllisyydestä sekä EU:n talousarviosta saatavasta rahoituksesta, tämän järjestelmän puutteet voidaan korjata vain unionin lainsäädännön avulla. Sen vuoksi jäsenvaltioiden yksin toteuttamat toimet eivät ole varteenotettava vaihtoehto. Ehdotetut kohdennetut muutokset ovat näin ollen täysin toissijaisuusperiaatteen mukaisia. Euroopan tason poliittisten puolueiden ja säätiöiden perussääntöä ja rahoitusta koskevat säännöt voidaan vahvistaa vain EU:n tasolla. Komissio on uudistustoimenpiteitä laatiessaan ottanut tarkoin huomioon perussopimuksiin liitetyssä pöytäkirjassa N:o 2 esitetyt periaatteet. •Suhteellisuusperiaate Kuten 5 kohdassa esitetään, tässä ehdotuksessa esitetyt kohdennetut toimenpiteet eivät mene pidemmälle kuin on tarpeen, jotta voidaan saavuttaa eurooppalaisen demokratian ja EU:n toimielinten legitiimiyden kehittämistä ja lujittamista koskeva pitkän aikavälin tavoite. Ehdotus on suhteellisuusperiaatteen mukainen. Ehdotetut seuraamukset perustuvat asetuksessa (EU, Euratom) N:o 1141/2014 vahvistettuun järjestelmään, jossa otetaan käyttöön oikeasuhteiset seuraamukset. Ehdotetuilla toimenpiteillä varmistetaan, ettei samasta toiminnasta rangaista kahta kertaa. Yleisen tietosuoja-asetuksen nojalla perustetut toimivaltaiset tietosuojavalvontaviranomaiset määräävät seuraamuksia tietosuojasääntöjen rikkomuksista. Tämän ehdotuksen mukaan rangaistavaa käytöstä on tietosuojasääntöjen rikkomusten hyödyntäminen siinä tarkoituksessa, että vaikutetaan tai yritetään vaikuttaa Euroopan parlamentin vaaleihin. Vastuuviranomainen ei määrää seuraamuksia tietosuojasääntöjen rikkomuksista sinänsä. •Toimintatavan valinta Voimassa olevaa asetusta voidaan muuttaa ainoastaan asetuksella. 3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET •Sidosryhmien kuuleminen Komissio otti tätä ehdotusta valmistellessaan huomioon pyynnöt, jotka esitettiin Euroopan parlamentin keskusteluissa ja kuulemisissa Facebook/Cambridge Analytican tapauksesta, jossa Cambridge Analytican väitettiin hyödyntäneen Facebookin käyttäjätietoja, ja tapauksen vaikutuksesta henkilötietojen suojaan unionissa (4. kesäkuuta 2018, 25. kesäkuuta 2018 ja 2. heinäkuuta 2018 pidetyt kuulemiset). Näissä keskusteluissa ja kuulemisissa paljastui harhaanjohtavien ja manipulatiivisten mikrokohdentamistekniikoiden käyttö, millä pyrittiin vilpillisesti vaikuttamaan äänestysten tuloksiin, ja se, että tällaiset tekniikat liittyvät tiiviisti henkilötietojen laittomiin siirtoihin ja käsittelyyn. EU:n säännöillä varmistetaan jo nyt henkilötietojen tehokas suojelu.

• Vaikutustenarviointi Tämän ehdotuksen ohella ei esitetä erillistä vaikutustenarviointia, sillä ehdotuksella ei odoteta olevan merkittäviä taloudellisia, sosiaalisia eikä ympäristövaikutuksia. Ehdotetut muutokset perustuvat voimassa oleviin tarkistuksia ja seuraamuksia koskeviin järjestelmiin, jotka vahvistetaan asetuksessa (EU, Euratom) N:o 1141/2014. •Perusoikeudet Euroopan unionista tehdyn sopimuksen (SEU-sopimus) 2 artiklassa määrätään seuraavaa: ”Unionin perustana olevat arvot ovat ihmisarvon kunnioittaminen, vapaus, kansanvalta, tasa-arvo, oikeusvaltio ja ihmisoikeuksien kunnioittaminen, vähemmistöihin kuuluvien oikeudet mukaan luettuina. Nämä ovat jäsenvaltioille yhteisiä arvoja yhteiskunnassa, jolle on ominaista moniarvoisuus, syrjimättömyys, suvaitsevaisuus, oikeudenmukaisuus, yhteisvastuu sekä naisten ja miesten tasa-arvo.” SEU-sopimuksen 10 artiklan 1 ja 2 kohdan mukaan ”unionin toiminta perustuu edustukselliseen demokratiaan” ja ”Euroopan parlamentti edustaa suoraan kansalaisia unionin tasolla”. Saman artiklan 4 kohdassa määrätään seuraavaa: ”Euroopan tason poliittiset puolueet myötävaikuttavat eurooppalaisen poliittisen tietoisuuden muodostumiseen ja unionin kansalaisten tahdon ilmaisemiseen.” Euroopan unionin perusoikeuskirjan, jäljempänä ’perusoikeuskirja’, 11 ja 12 artiklassa vahvistetaan oikeus sananvapauteen ja yhdistymisvapauteen. Perusoikeuskirjan 7 artiklassa määrätään seuraavaa: ”Jokaisella on oikeus siihen, että hänen yksityis- ja perhe-elämäänsä, kotiaan sekä viestejään kunnioitetaan.” Perusoikeuskirjan 8 artiklassa määrätään seuraavaa: ”1. Jokaisella on oikeus henkilötietojensa suojaan. 2. Tällaisten tietojen käsittelyn on oltava asianmukaista ja sen on tapahduttava tiettyä tarkoitusta varten ja asianomaisen henkilön suostumuksella tai muun laissa säädetyn oikeuttavan perusteen nojalla. Jokaisella on oikeus tutustua niihin tietoihin, joita hänestä on kerätty, ja saada ne oikaistuksi. 3. Riippumaton viranomainen valvoo näiden sääntöjen noudattamista.” Tässä ehdotuksessa esitetyillä muutoksilla on tarkoitus turvata näiden säännösten ja määräysten tavoitteiden saavuttaminen. Näin ollen ne ovat yhdenmukaisia perusoikeuskirjan 7, 8 ja 12 artiklassa taattujen perusoikeuksien kanssa ja turvaavat niiden toteutumisen. 4.TALOUSARVIOVAIKUTUKSET Jotta tällä ehdotuksella pystyttäisiin lisäämään vastuuviranomaisen tehtäviä, vastuuviranomainen tarvitsee pysyvämmät henkilöstöjärjestelyt. Ehdotuksen talousarviovaikutukset esitetään yksityiskohtaisesti liitteenä olevassa rahoitusselvityksessä. Pysyvämpiä henkilöstöjärjestelyjä olisi tehtävä henkilöstöä siirtämällä, mikä edellyttää osallistuvien toimielinten henkilöstötaulukkojen muuttamista. Sen vuoksi nämä suunnitelmat olisi sisällytettävä vuoden 2019 talousarvioesitykseen tehtävään oikaisukirjelmään. Vastuuviranomaisen koko ei edellytä erillistä henkilöstötaulukkoa. Riittää, että talousarvion kohtaan ”Pääluokka I – Euroopan parlamentti” lisätään alaviite, jossa annetaan yksityiskohtaiset tiedot henkilöstön määrästä ja tehtäväryhmistä. 5.LISÄTIEDOT •Ehdotukseen sisältyvien säännösten yksityiskohtaiset selitykset Jotta voidaan määrätä taloudellisia seuraamuksia Euroopan tason poliittisille puolueille tai säätiöille, jotka hyödyntävät tietosuojasääntöjen rikkomuksia tarkoituksenaan vaikuttaa tai yrittää vaikuttaa Euroopan parlamentin vaalien tulokseen, komissio ehdottaa, että asetukseen tehdään seuraavat muutokset. Ehdotetaan, että perustetaan henkilötietojen suojaa koskevien sääntöjen rikkomuksiin liittyvä tarkastusmenettely, joka edellyttäisi, että vastuuviranomainen pyytää riippumattomista merkittävistä henkilöistä muodostuvalta komitealta lausunnon pian sen jälkeen kun toimivaltainen tietosuojaviranomainen on antanut päätöksensä. Komitean olisi annettava lausuntonsa vastuuviranomaisen asettamassa lyhyessä määräajassa, ja lausunnossa olisi arvioitava, rikottiinko sääntöjä siksi, että tarkoituksena oli vaikuttaa tai yrittää vaikuttaa Euroopan parlamentin vaalien tulokseen. Tämän uuden menettelyn käynnistäminen ei estä käynnistämästä asetuksen 10 artiklassa säädettyä rekisteröinnin edellytysten ja vaatimusten noudattamisen tarkistamista koskevaa menettelyä tapauksissa, joissa Euroopan tason poliittiset puolueet tai säätiöt loukkaavat selvästi ja vakavasti unionin perustana olevia arvoja. Uusi menettely on tarkoitus ottaa käyttöön lisäämällä asetukseen uusi 10 a artikla. Sen varmistamiseksi, että tällainen menettely voidaan käynnistää milloin tahansa, myös lähellä Euroopan parlamentin vaaleja, ehdotetaan selvennettäväksi, että siihen ei sovelleta 10 artiklassa säädetyn rekisteröinnin edellytysten ja vaatimusten noudattamisen tarkistamista koskevan menettelyn määräaikoja. Sen vuoksi muutetaan 10 artiklan 3 kohdan kolmatta alakohtaa. Muutetaan riippumattomista merkittävistä henkilöistä muodostuvaa komiteaa koskevaa 11 artiklaa, jotta siinä nimenomaisesti viitattaisiin lausuntoon, jossa käsitellään vaikuttamista Euroopan parlamentin vaalien tulokseen. Lisätään 27 artiklaan uusi perusta sellaista tilannetta varten, että riippumattomista merkittävistä henkilöistä muodostuvan komitean lausunnossa todetaan, että Euroopan tason poliittinen puolue tai säätiö on tarkoituksellisesti vaikuttanut tai yrittänyt vaikuttaa Euroopan parlamentin vaalien tulokseen hyödyntämällä henkilötietojen suojaan sovellettavien sääntöjen rikkomuksia. Tämä uusi perusta lisätään niiden rikkomusten luetteloon, joilla estetään Euroopan tason poliittista puoluetta tai säätiötä hakemasta rahoitusta Euroopan unionin yleisestä talousarviosta sinä vuonna, jona seuraamus määrättiin. Tätä varten muutetaan 18 artiklaa. Koska uusi tarkastusmenettely käynnistyy toimivaltaisen tietosuojavalvontaviranomaisen päätöksestä, ehdotetaan mahdollisuutta sallia seuraamuksen uudelleentarkastelu, jos toimivaltaisen tietosuojavalvontaviranomaisen päätös kumotaan tai jos päätökseen on haettu muutosta onnistuneesti. Tämä tehtäisiin lisäämällä 27 artiklaan uusi kohta. Jotta vastuuviranomainen voi toimia riippumattomasti ja tehokkaasti, komissio ehdottaa, että vastuuviranomainen saa pysyvää henkilöstöä ja että vastuuviranomaisen johtajalle myönnetään nimittävän viranomaisen valtuudet. Tämä tehtäisiin muuttamalla 6 artiklan 5 kohtaa.





2018/0336 (COD) Ehdotus EUROOPAN PARLAMENTIN JA NEUVOSTON ASETUS asetuksen (EU, Euratom) N:o 1141/2014 muuttamisesta henkilötietojen suojaa koskevien sääntöjen rikkomuksiin liittyvän tarkastusmenettelyn osalta Euroopan parlamentin vaalien yhteydessä



Euroopan komission panos Salzburgissa 19.–20. syyskuuta 2018

pidettävään johtajien kokoukseen

EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen ja erityisesti sen 224 artiklan, ottavat huomioon Euroopan atomienergiayhteisön perustamissopimuksen ja erityisesti sen 106 a artiklan, ottavat huomioon Euroopan komission ehdotuksen, sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille, ottavat huomioon Euroopan talous- ja sosiaalikomitean lausunnon, ottavat huomioon alueiden komitean lausunnon, noudattavat tavallista lainsäätämisjärjestystä, sekä katsovat seuraavaa: (1)Asetuksella (EU, Euratom) N:o 1141/2014 luotiin Euroopan tason poliittisia puolueita ja Euroopan tason poliittisia säätiöitä varten erityinen eurooppalainen oikeudellinen asema, ja siinä säädetään, että tällaiset puolueet ja säätiöt voivat saada rahoitusta Euroopan unionin yleisestä talousarviosta. Lisäksi asetuksella perustetaan Euroopan tason poliittisista puolueista ja Euroopan tason poliittisista säätiöistä vastaava viranomainen, jäljempänä ’vastuuviranomainen’. (2)Jotta vastuuviranomainen voi hoitaa tehtävänsä, myös tässä ehdotuksessa esitetyt uudet tehtävät, täysimääräisesti ja itsenäisesti, on tarpeen antaa sille pysyvä henkilöstö ja myöntää vastuuviranomaisen johtajalle nimittävän viranomaisen valtuudet. (3)Viimeaikaiset tapahtumat ovat osoittaneet, että henkilötietojen laittomasta käytöstä voi aiheutua riskejä vaaliprosesseille ja demokratialle. Sen vuoksi on tarpeen turvata eurooppalaisen demokraattisen prosessin loukkaamattomuus säätämällä taloudellisista seuraamuksista tilanteissa, joissa Euroopan tason poliittiset puolueet ja Euroopan tason poliittiset säätiöt hyödyntävät tietosuojasääntöjen rikkomuksia vaikuttaakseen Euroopan parlamentin vaalien tulokseen. (4)Tätä varten olisi luotava tarkastusmenettely, jonka yhteydessä vastuuviranomaisen on tietyissä olosuhteissa pyydettävä riippumattomista merkittävistä henkilöistä muodostuvaa komiteaa arvioimaan, onko Euroopan tason poliittinen puolue tai Euroopan tason poliittinen säätiö tarkoituksellisesti vaikuttanut tai yrittänyt vaikuttaa Euroopan parlamentin vaalien tulokseen hyödyntämällä henkilötietojen suojaan sovellettavien sääntöjen rikkomuksia. Jos komitea toteaa, että näin on tapahtunut, vastuuviranomaisen olisi määrättävä seuraamuksista, jotka ovat asetuksella (EU, Euratom) N:o 1141/2014 perustetun tehokkaan, oikeasuhteisen ja varoittavan seuraamusjärjestelmän mukaisia. (5)Uuden menettelyn olisi oltava niiden nykyisten menettelyjen rinnalla, joita käytetään rekisteröintiä koskevien edellytysten noudattamisen tarkistamisessa ja silloin kun unionin perustana olevia arvoja loukataan selvästi ja vakavasti. Asetuksen (EU, Euratom) N:o 1141/2014 10 artiklassa vahvistettuja, rekisteröinnin edellytysten ja vaatimusten noudattamisen tarkistamista koskevia määräaikoja ei kuitenkaan tulisi soveltaa uuteen menettelyyn. (6)Uusi menettely käynnistyy toimivaltaisen tietosuojavalvontaviranomaisen päätöksestä, joten asianomaisen Euroopan tason poliittisen puolueen tai Euroopan tason poliittisen säätiön olisi voitava pyytää seuraamuksen uudelleentarkastelua, jos valvontaviranomaisen päätös kumotaan tai jos päätökseen on haettu muutosta onnistuneesti.

(7)Sen varmistamiseksi, että Euroopan parlamentin vaaleissa 2019 noudatetaan vahvoja demokraattisia sääntöjä ja kunnioitetaan täysimääräisesti demokratiaa, oikeusvaltioperiaatetta ja perusoikeuksia koskevia eurooppalaisia arvoja, on tärkeää, että ehdotettu tarkastusmenettely tulee ajoissa voimaan ja että se on sovellettavissa mahdollisimman nopeasti. Tämän tavoitteen saavuttamiseksi tällä asetuksella asetukseen (EU, Euratom) N:o 1141/2014 ehdotettujen muutosten olisi tultava voimaan päivänä, jona tämä asetus julkaistaan Euroopan unionin virallisessa lehdessä. (8)Asetusta (EU, Euratom) N:o 1141/2014 olisi sen vuoksi muutettava, OVAT HYVÄKSYNEET TÄMÄN ASETUKSEN: 1 artikla Muutetaan asetusta (EU, Euratom) N:o 1141/2014 seuraavasti: 1)Korvataan 6 artiklan 5 kohta seuraavasti: ”Vastuuviranomaisen johtajaa avustaa henkilöstö, jonka suhteen johtaja käyttää henkilöstösäännöissä nimittävälle viranomaiselle annettua toimivaltaa ja muuta henkilöstöä koskevissa palvelussuhteen ehdoissa työsopimusten tekemiseen valtuutetulle viranomaiselle annettuja valtuuksia, jäljempänä ’nimittävän viranomaisen toimivalta’. Vastuuviranomainen voi käyttää muissa tehtävissä kansallisia asiantuntijoita ja muuta sellaista henkilöstöä, joka ei ole sen palveluksessa. Vastuuviranomaisen henkilöstöön sovelletaan henkilöstösääntöjä ja unionin muuta henkilöstöä koskevia palvelussuhteen ehtoja sekä näiden säännösten täytäntöönpanosäännöksiä, jotka on annettu Euroopan unionin toimielinten yhteisellä päätöksellä.” 2)Lisätään 10 artiklan 3 kohdan kolmannen alakohdan loppuun virke seuraavasti: ”Tätä määräaikaa ei sovelleta 10 a artiklassa säädettyyn menettelyyn.” 3)Lisätään 10 a artikla seuraavasti: ”10 a artikla Henkilötietojen suojaa koskevien sääntöjen rikkomuksiin liittyvä tarkastusmenettely Jos vastuuviranomainen saa tietää Euroopan parlamentin ja neuvoston asetuksen (EU) 2016/679 4 artiklan 21 kohdassa tarkoitetun valvontaviranomaisen päätöksestä, jonka mukaan luonnollinen henkilö tai oikeushenkilö on rikkonut henkilötietojen suojaan sovellettavia sääntöjä ja jos kyseisen päätöksen perusteella tai muutoin on perusteltuja syitä uskoa, että rikkomus liittyy Euroopan tason poliittisen puolueen tai Euroopan tason poliittisen säätiön poliittisiin toimiin Euroopan parlamentin vaalien yhteydessä, vastuuviranomainen vie asian 11 artiklalla perustetun riippumattomista merkittävistä henkilöistä muodostuvan komitean käsiteltäväksi. Komitea antaa lausunnon siitä, onko kyseinen Euroopan tason poliittinen puolue tai Euroopan tason poliittinen säätiö tarkoituksellisesti vaikuttanut tai yrittänyt vaikuttaa Euroopan parlamentin vaalien tulokseen käyttämällä kyseistä rikkomusta hyväkseen. Vastuuviranomainen pyytää lausuntoa viipymättä ja viimeistään kuukauden kuluttua siitä, kun valvontaviranomainen on antanut päätöksensä. Komitea antaa lausuntonsa lyhyessä ja kohtuullisessa määräajassa, jonka valvontaviranomainen on asettanut. Tässä artiklassa säädetty menettely ei vaikuta 10 artiklassa säädettyyn menettelyyn.” 4)Korvataan 11 artiklan 3 kohdan ensimmäisen alakohdan toinen virke seuraavasti: ”Komitea antaa vastuuviranomaisen pyynnöstä lausunnon siitä, onko Euroopan tason poliittinen puolue tai Euroopan tason poliittinen säätiö tarkoituksellisesti vaikuttanut tai yrittänyt vaikuttaa Euroopan parlamentin vaalien tulokseen hyödyntämällä henkilötietojen suojaan sovellettavien sääntöjen rikkomuksia. Molemmissa tapauksissa komitea voi pyytää vastuuviranomaiselta, Euroopan parlamentilta, asianomaiselta Euroopan tason poliittiselta puolueelta tai säätiöltä, muilta poliittisilta puolueilta, poliittisilta säätiöiltä tai muilta sidosryhmiltä mitä hyvänsä asiaankuuluvia asiakirjoja ja todisteita, ja se voi pyytää saada kuulla niiden edustajia. Silloin kun lausunnot koskevat sitä, onko Euroopan tason poliittinen puolue tai Euroopan tason poliittinen säätiö tarkoituksellisesti vaikuttanut tai yrittänyt vaikuttaa Euroopan parlamentin vaalien tulokseen hyödyntämällä henkilötietojen suojaan sovellettavien sääntöjen rikkomusta, 10 a artiklassa tarkoitetut valvontaviranomaiset tekevät yhteistyötä komitean kanssa sovellettavan lainsäädännön mukaisesti.” 5)Korvataan 18 artiklan 2 kohdan ilmaus ”2 kohdan a alakohdan v ja vi alakohdassa” ilmauksella ”2 kohdan a alakohdan v, vi ja vii alakohdassa”. 6)Muutetaan 27 artikla seuraavasti:

a)Lisätään 2 kohdan a alakohtaan vii alakohta seuraavasti: ”vii) jos komitea antaa 10 a artiklassa tarkoitetun lausunnon, jossa todetaan, että Euroopan tason poliittinen puolue tai Euroopan tason poliittinen säätiö on tarkoituksellisesti vaikuttanut tai yrittänyt vaikuttaa Euroopan parlamentin vaalien tulokseen hyödyntämällä henkilötietojen suojaan sovellettavien sääntöjen rikkomuksia.” b)Lisätään 7 kohta seuraavasti: ”7. Jos 10 a artiklassa tarkoitettu valvontaviranomaisen päätös on kumottu tai jos päätökseen on haettu muutosta onnistuneesti, vastuuviranomainen tarkastelee uudelleen 2 kohdan a alakohdan vii alakohdan nojalla annettuja seuraamuksia asianomaisen Euroopan tason poliittisen puolueen tai Euroopan tason poliittisen säätiön pyynnöstä.” 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Euroopan parlamentin puolesta Neuvoston puolesta Puhemies Puheenjohtaja SÄÄDÖSEHDOTUKSEEN LIITTYVÄ RAHOITUSSELVITYS 1.PERUSTIEDOT EHDOTUKSESTA/ALOITTEESTA 1.1.Ehdotuksen/aloitteen nimi 1.2.Toimintalohko(t) toimintoperusteisessa johtamis- ja budjetointijärjestelmässä (ABM/ABB) 1.3.Ehdotuksen/aloitteen luonne 1.4.Tavoite (Tavoitteet) 1.5.Ehdotuksen/aloitteen perustelut 1.6.Kesto ja rahoitusvaikutukset 1.7.Hallinnointitapa (Hallinnointitavat) 2.HALLINNOINTI

2.1.Seuranta- ja raportointisäännöt 2.2.Hallinnointi- ja valvontajärjestelmä 2.3.Toimenpiteet petosten ja sääntöjenvastaisuuksien ehkäisemiseksi 3.EHDOTUKSEN/ALOITTEEN ARVIOIDUT RAHOITUSVAIKUTUKSET 3.1.Kyseeseen tulevat monivuotisen rahoituskehyksen otsakkeet ja menopuolen budjettikohdat 3.2.Arvioidut vaikutukset menoihin 3.2.1.Yhteenveto arvioiduista vaikutuksista menoihin 3.2.2.Arvioidut vaikutukset toimintamäärärahoihin 3.2.3.Arvioidut vaikutukset hallintomäärärahoihin 3.2.4.Yhteensopivuus nykyisen monivuotisen rahoituskehyksen kanssa 3.2.5.Ulkopuolisten tahojen rahoitusosuudet 3.3.Arvioidut vaikutukset tuloihin SÄÄDÖSEHDOTUKSEEN LIITTYVÄ RAHOITUSSELVITYS 1.PERUSTIEDOT EHDOTUKSESTA/ALOITTEESTA 1.1.Ehdotuksen/aloitteen nimi Ehdotus EUROOPAN PARLAMENTIN JA NEUVOSTON ASETUKSEKSI asetuksen (EU, Euratom) N:o 1141/2014 muuttamisesta henkilötietojen suojaa koskevien sääntöjen rikkomuksiin liittyvän tarkastusmenettelyn osalta Euroopan parlamentin vaalien yhteydessä 1.2.Toimintalohko(t) Perusoikeudet 1.3.Ehdotus liittyy ◻ uuteen toimeen

◻ uuteen toimeen, joka perustuu pilottihankkeeseen tai valmistelutoimeen X käynnissä olevan toimen jatkamiseen ◻ yhden tai useamman toimen sulauttamiseen johonkin toiseen/uuteen toimeen 1.4.Tavoite (Tavoitteet) 1.4.1.Yleistavoite (Yleistavoitteet) Viimeaikaiset tapahtumat ovat osoittaneet, että henkilötietojen laittomasta käytöstä voi aiheutua riskejä vaaliprosesseille ja demokratialle. Sen vuoksi on tarpeen turvata eurooppalaisen demokraattisen prosessin loukkaamattomuus säätämällä taloudellisista seuraamuksista tilanteissa, joissa Euroopan tason poliittiset puolueet ja Euroopan tason poliittiset säätiöt hyödyntävät tietosuojasääntöjen rikkomuksia vaikuttaakseen Euroopan parlamentin vaalien tulokseen. 1.4.2.Erityistavoite (Erityistavoitteet) Olisi luotava tarkastusmenettely, jonka yhteydessä asetuksen (EU, Euratom) N:o 1141/2014 6 artiklalla perustetun vastuuviranomaisen on tietyissä olosuhteissa pyydettävä riippumattomista merkittävistä henkilöistä muodostuvaa komiteaa arvioimaan, onko Euroopan tason poliittinen puolue tai Euroopan tason poliittinen säätiö tarkoituksellisesti vaikuttanut tai yrittänyt vaikuttaa Euroopan parlamentin vaalien tulokseen hyödyntämällä henkilötietojen suojaan sovellettavien sääntöjen rikkomuksia. Jos komitea toteaa, että näin on tapahtunut, vastuuviranomaisen olisi määrättävä seuraamuksista, jotka ovat asetuksella (EU, Euratom) N:o 1141/2014 perustetun tehokkaan, oikeasuhteisen ja varoittavan seuraamusjärjestelmän mukaisia. On tärkeää, että vastuuviranomaisella on riittävät resurssit, jotta se voi hoitaa täysimääräisesti tehtävänsä, sekä voimassa olevassa asetuksessa (EU, Euratom) N:o 1141/2014 sille asetetut että tässä muutosehdotuksessa esitetyt uudet tehtävät. Tämä edellyttää pysyvää henkilöstöä ja vastuuviranomaisen nykyisten henkilöresurssien lisäämistä. 1.4.3.Odotettavissa olevat tulokset ja vaikutukset Selvitys siitä, miten ehdotuksella/aloitteella on tarkoitus vaikuttaa edunsaajien/kohderyhmän tilanteeseen Ehdotuksen tarkoituksena on estää Euroopan tason poliittisia puolueita ja säätiöitä hyödyntämästä tietosuojasääntöjen rikkomusten tuloksia tarkoituksenaan vaikuttaa Euroopan parlamentin vaalien tulokseen ja säätää taloudellisia seuraamuksia tällaisesta väärinkäytöksestä. 1.4.4.Tuloksellisuusindikaattorit Selvitys siitä, millaisin indikaattorein ehdotuksen/aloitteen etenemistä ja tuloksia seurataan. Sellaiselle Euroopan tason poliittiselle puolueelle tai säätiölle, jonka on todettu hyödyntäneen tietosuojasääntöjen rikkomuksia tarkoituksenaan vaikuttaa Euroopan parlamentin vaalien tulokseen, olisi määrättävä seuraamuksia hyvissä ajoin. 1.5.Ehdotuksen/aloitteen perustelut 1.5.1.Tarpeet, joihin ehdotuksella/aloitteella vastataan lyhyellä tai pitkällä aikavälillä sekä aloitteen yksityiskohtainen toteutusaikataulu Edellä tarkoitettu seuraamusjärjestelmä olisi otettava käyttöön hyvissä ajoin ennen Euroopan parlamentin vaaleja vuonna 2019, jotta voitaisiin estää edellä kuvattua väärinkäytöstä. Seuraamisjärjestelmän ottamiseksi käyttöön ja sen varmistamiseksi, että vastuuviranomainen kykenee hoitamaan kaikki tehtävänsä, vastuuviranomaiselle olisi osoitettava lisää henkilöstöä niin nopeasti kuin on käytännössä mahdollista ensisijaisesti siirtämällä sen käyttöön henkilöstöä, joka on hoitanut näitä tehtäviä ennen vastuuviranomaisen perustamista. Jotta vastuuviranomainen voisi hoitaa tehtäviään itsenäisemmin, vastuuviranomaisen johtajalle olisi myönnettävä henkilöstösäännöissä ja muuta henkilöstöä koskevissa palvelussuhteen ehdoissa [neuvoston asetus (ETY, Euratom, EHTY) N:o 259/68, annettu 29 päivänä helmikuuta 1968, Euroopan yhteisöjen virkamiehiin sovellettavien henkilöstösääntöjen ja näiden yhteisöjen muuta henkilöstöä koskevien palvelussuhteen ehtojen vahvistamisesta ja komission virkamiehiin väliaikaisesti sovellettavista erityistoimenpiteistä (EYVL L 56, 4.3.1968, s. 1)] tarkoitetut nimittävän viranomaisen valtuudet. 1.5.2.EU:n osallistumisesta saatava lisäarvo (joka voi olla seurausta eri tekijöistä, kuten koordinoinnin paranemisesta, oikeusvarmuudesta tai toiminnan vaikuttavuuden tai täydentävyyden paranemisesta). EU:n osallistumisesta saatavalla lisäarvolla tarkoitetaan tässä kohdassa arvoa, jonka EU:n osallistuminen tuottaa sen arvon lisäksi, joka olisi saatu aikaan pelkillä jäsenvaltioiden toimilla.

Ehdotus koskee Euroopan tasolla perustettujen Euroopan tason poliittisten puolueiden ja Euroopan tason poliittisten säätiöiden järjestelmää. Asetuksen (EU, Euratom) N:o 1141/2014 mukaisesti näillä elimillä on eurooppalainen oikeushenkilöllisyys. Myös vastuuviranomainen on elin, jolla on unionin oikeuden mukainen oikeushenkilöllisyys. Sen vuoksi edellä mainitut tavoitteet voidaan saavuttaa ainoastaan unionin tasolla toteutetuilla toimilla. Ehdotus saavuttaa tavoitteensa, jos a) ehdotettu seuraamusjärjestelmä estää Euroopan tason poliittista puoluetta tai säätiötä käyttämästä henkilötietojen suojaa koskevien sääntöjen rikkomusten tuloksia väärin tai b) jos tällaisista väärinkäytöksistä määrätään asianmukaisesti seuraamuksia. Vastuuviranomaisen olisi kyettävä hoitamaan kaikki tehtävänsä erityisesti ennen Euroopan parlamentin vaalikautta 2019 ja sen jälkeen. 1.5.3.Vastaavista toimista saadut kokemukset Vastuuviranomaisen ensimmäisessä vuosikertomuksessa (2017) todetaan, että ”APPF:llä [vastuuviranomaisella] on nykyisin kaksi kokoaikaista työntekijää ja johtaja. Täsmällisesti sanottuna marraskuussa 2016 Euroopan parlamentti siirsi hallintoavustajan johtajan tueksi APPF:n perustamiseksi ja EU-puolueiden ja -säätiöiden rekisteröintiprosessia varten. Kesäkuussa 2017 APPF:ään tuli lakimies antamaan neuvoja menettelyyn, aineelliseen sisältöön ja rahoitukseen liittyvissä kysymyksissä. Tässä vaiheessa koko APPF:n henkilöstö tuli Euroopan parlamentilta. Nykyinen henkilöstön määrä on riittämätön, jotta APPF voisi hoitaa sille asetuksessa (EU, Euratom) N:o 1141/2014 säädetyt tehtävät. Henkilöstö puute voi lisäksi vaikuttaa APPF:n riippumattomuuteen ja toiminnan jatkuvuuteen." 1.5.4.Yhteensopivuus monivuotisen rahoituskehyksen kanssa ja mahdolliset synergiaedut suhteessa muihin kyseeseen tuleviin välineisiin Tällä ehdotuksella ei muutettaisi monivuotisessa rahoituskehyksessä unionin toimielimille osoitettujen hallintomenojen enimmäismäärää. 1.5.5.Arvio käytettävissä olevista rahoitusvaihtoehdoista, mukaan lukien mahdollisuudet uudelleenkohdentamiseen Vastuuviranomaisen henkilöstöä lisätään ensisijaisesti siirtämällä nykyistä henkilöstöä. 1.6.Kesto ja rahoitusvaikutukset ◻ Ehdotuksen/aloitteen mukaisen toiminnan kesto on rajattu. –◻ Ehdotuksen/aloitteen mukainen toiminta alkaa [PP/KK]VVVV ja päättyy [PP/KK]VVVV. –◻ Rahoitusvaikutukset alkavat vuonna VVVV ja päättyvät vuonna VVVV. X kestoa ei ole rajattu –käynnistysvaihe alkaa vuonna VVVV ja päättyy vuonna VVVV, –minkä jälkeen toteutus täydessä laajuudessa. 1.7.Hallinnointitapa (Hallinnointitavat) X Suora hallinnointi jonka Euroopan parlamentti toteuttaa vastuuviranomaisen kautta käyttämällä –◻ toimeenpanovirastoja

◻ Hallinnointi yhteistyössä jäsenvaltioiden kanssa ◻ Välillinen hallinnointi, jossa täytäntöönpanotehtäviä on siirretty ◻ kansainvälisille järjestöille ja niiden erityisjärjestöille (tarkennettava) ◻ Euroopan investointipankille tai Euroopan investointirahastolle ◻ 70 ja 71 artiklassa tarkoitetuille elimille ◻ julkisoikeudellisille yhteisöille ◻ sellaisille julkisen palvelun tehtäviä hoitaville yksityisoikeudellisille elimille, jotka antavat riittävät rahoitustakuut ◻ sellaisille jäsenvaltion yksityisoikeuden mukaisille elimille, joille on annettu tehtäväksi julkisen ja yksityisen sektorin kumppanuuden täytäntöönpano ja jotka antavat riittävät rahoitustakuut ◻ henkilöille, joille on annettu tehtäväksi toteuttaa SEU-sopimuksen V osaston mukaisia yhteisen ulko- ja turvallisuuspolitiikan erityistoimia ja jotka nimetään asiaa koskevassa perussäädöksessä. Huomautukset: Vastuuviranomaisen rahoitus myönnetään Euroopan parlamentin erityisestä talousarvion osastosta (osasto 5). Henkilöstön määrä ja kokoonpano on ilmoitettava kyseisen osaston selvitysosassa. Euroopan parlamentin tulojen ja menojen hyväksyjän tehtävät siirretään vastuuviranomaisen johtajalle asetuksen (EU, Euratom) N:o 1141/2014 6 artiklan 7 kohdan mukaisesti. 2.HALLINNOINTI 2.1.Seuranta- ja raportointisäännöt Ilmoitetaan sovellettavat aikavälit ja edellytykset. Vastuuviranomainen antaa edelleen vuosikertomuksen (EU, Euratom) No 1141/2014 10 artiklan nojalla. Euroopan parlamentti raportoi rahoitustoimista osana unionin vuotuista tilintarkastuskautta. 2.2.Hallinnointi- ja valvontajärjestelmä(t) 2.2.1.Perustelut ehdotetu(i)lle hallinnointitavalle(/-tavoille), rahoituksen toteutusmekanismille(/-mekanismeille), maksujärjestelyille sekä valvontastrategialle Kun otetaan huomioon valvontaviranomaisen rakenne (riippumaton elin, mutta jonka talousarvio on osa Euroopan parlamentin talousarviota), tässä ehdotetut toimet ovat ainoat loogisesti perusteltavissa olevat toimet edellä esitettyjen vaatimusten valossa. 2.2.2.Tiedot todetuista riskeistä ja niiden vähentämiseksi käyttöön otetuista sisäisistä valvontajärjestelmistä

Rahoitusriskit ovat samat kuin unionin toimielinten hallintomenojen mihin tahansa muuhun osaan liittyvät riskit. Tässä tapauksessa riskit katetaan Euroopan parlamentin nykyisestä sisäisestä valvontajärjestelmästä. 2.2.3.Valvonnan kustannustehokkuutta (valvontakustannusten suhde hallinnoitujen varojen arvoon) koskevat arviot ja perustelut sekä arviot maksujen suoritusajankohdan ja toimen päättämisajankohdan odotetuista virheriskitasoista Tässä ei ehdoteta uutta sisäistä valvontajärjestelmää, ja ehdotetuista muutoksista Euroopan parlamentin sisäiselle valvontajärjestelmälle aiheutuvat lisäkustannukset ovat vähäiset.

2.3.Toimenpiteet petosten ja sääntöjenvastaisuuksien ehkäisemiseksi Ilmoitetaan käytössä olevat ja suunnitellut ehkäisy- ja suojatoimenpiteet, esimerkiksi petostentorjuntastrategian pohjalta Tarkoituksena on soveltaa Euroopan parlamentin sen hallintomenoja koskevia voimassa olevia säännöksiä. 3.EHDOTUKSEN/ALOITTEEN ARVIOIDUT RAHOITUSVAIKUTUKSET 3.1.Kyseeseen tulevat monivuotisen rahoituskehyksen otsakkeet ja menopuolen budjettikohdat ·Talousarviossa jo olevat budjettikohdat Monivuotisen rahoituskehyksen otsakkeiden ja budjettikohtien mukaisessa järjestyksessä. Monivuotisen rahoituskehyksen otsake Budjettikohta Menolaji Rahoitusosuudet Numero JM/EI-JM EFTA-mailta ehdokasmailta kolmansilta mailta varainhoitoasetuksen 21 artiklan 2 kohdan b alakohdassa tarkoitetut rahoitusosuudet 5 Pääluokka I – Euroopan parlamentti JM/EI-JM EI EI EI EI 3.2.Arvioidut vaikutukset menoihin 3.2.1.Yhteenveto arvioiduista vaikutuksista menoihin



Monivuotisen rahoituskehyksen otsake 5 ”Hallintomenot” milj. euroa (kolmen desimaalin tarkkuudella) Vuosi N Vuosi N+1 Vuosi N+2 Vuosi N+3 ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) YHTEENSÄ Euroopan parlamentti • Henkilöresurssit 1,43 1,43 1,43 1,43 1,43 1,43 1,43 10.01 • Muut hallintomenot YHTEENSÄ Euroopan parlamentti Määrärahat 1,43 1,43 1,43 1,43 1,43 1,43 1,43 10,01 Monivuotisen rahoituskehyksen OTSAKKEESEEN 5 kuuluvat määrärahat YHTEENSÄ (Sitoumukset yhteensä = maksut yhteensä) 1,43 1,43 1,43 1,43 1,43 1,43 1,43 10,01 milj. euroa (kolmen desimaalin tarkkuudella)

Vuosi N Vuosi N+1 Vuosi N+2 Vuosi N+3 ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) YHTEENSÄ Monivuotisen rahoituskehyksen OTSAKKEISIIN 1–5 kuuluvat määrärahat YHTEENSÄ Sitoumukset 1,43 1,43 1,43 1,43 1,43 1,43 1,43 10,01 Maksut 1,43 1,43 1,43 1,43 1,43 1,43 1,43 10,01 3.2.2.Arvioidut vaikutukset [elimen] määrärahoihin –X Ehdotus/aloite ei edellytä toimintamäärärahoja. –◻ Ehdotus/aloite edellyttää toimintamäärärahoja seuraavasti: maksusitoumusmäärärahat, milj. euroa (kolmen desimaalin tarkkuudella) Tavoitteet ja tuotokset ⇩ Vuosi N Vuosi N+1 Vuosi N+2 Vuosi N+3 ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) YHTEENSÄ TUOTOKSET Tyyppi Keskimäär. kus-tan-nukset Lukumäärä Kustannus Lukumäärä Kustannus Lukumäärä Kustannus Lukumäärä Kustannus Lukumäärä Kustannus Lukumäärä Kustannus Lukumäärä Kustannus Lukumäärä yhteensä Kustannukset yhteensä ERITYISTAVOITE 1… – tuotos – tuotos – tuotos Välisumma, erityistavoite 1 ERITYISTAVOITE 2 – tuotos Välisumma, erityistavoite 2 KUSTANNUKSET YHTEENSÄ 3.2.3.Arvioidut vaikutukset vastuuviranomaisen henkilöresursseihin Jäljempänä esitetyt resurssit ovat samat kuin 3.2.1 kohdassa. Ne toistetaan tässä sen vuoksi, että olisi selvää, että kaikki esitetyt resurssit ovat vastuuviranomaista varten. 3.2.3.1.Yhteenveto –◻ Ehdotus/aloite ei edellytä hallintomäärärahoja. –X Ehdotus/aloite edellyttää hallintomäärärahoja seuraavasti: milj. euroa (kolmen desimaalin tarkkuudella) Vuosi N Vuosi N+1 Vuosi N+2 Vuosi N+3 ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) YHTEENSÄ Virkamiehet ja väliaikaiset toimihenkilöt (AD-palkkaluokat) 0,715 0,715 0,715 0,715 0,715 0,715 0,715 0,715 Virkamiehet ja väliaikaiset toimihenkilöt (AST-palkkaluokat) 0,715 0,715 0,715 0,715 0,715 0,715 0,715 0,715 Sopimussuhteiset toimihenkilöt Kansalliset asiantuntijat YHTEENSÄ 1,43 1,43 1,43 1,43 1,43 1,43 1,43 10,01 Henkilöstön tarve (kokoaikaiseksi muutettuna) Vuosi N Vuosi N+1 Vuosi N+2 Vuosi N+3 ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) YH-TEENSÄ Virkamiehet ja väliaikaiset toimihenkilöt (AD-palkkaluokat) 5 5 5 5 5 5 5 5 Virkamiehet ja väliaikaiset toimihenkilöt (AST-palkkaluokat) 5 5 5 5 5 5 5 5 Sopimussuhteiset toimihenkilöt Kansalliset asiantuntijat

YHTEENSÄ 10 10 10 10 10 10 10 70 Henkilöresurssien tarve katetaan toimen hallinnointiin jo osoitetulla toimielinten henkilöstöllä ja/tai toimielimessä toteutettujen henkilöstön uudelleenjärjestelyjen tuloksena saadulla henkilöstöllä sekä tarvittaessa sellaisilla lisäresursseilla, jotka toimea hallinnoiva toimielin voi saada käyttöönsä vuotuisessa määrärahojen jakomenettelyssä talousarvion puitteissa. 3.2.4.Yhteensopivuus nykyisen monivuotisen rahoituskehyksen kanssa –X Ehdotus/aloite on nykyisen monivuotisen rahoituskehyksen mukainen. –◻ Ehdotus/aloite edellyttää monivuotisen rahoituskehyksen asianomaisen otsakkeen rahoitussuunnitelman muuttamista. Selvitys rahoitussuunnitelmaan tarvittavista muutoksista, mainittava myös kyseeseen tulevat budjettikohdat ja määrät. […] –◻ Ehdotus/aloite edellyttää joustovälineen varojen käyttöön ottamista tai monivuotisen rahoituskehyksen tarkistamista. Selvitys tarvittavista toimenpiteistä, mainittava myös kyseeseen tulevat rahoituskehyksen otsakkeet, budjettikohdat ja määrät […] 3.2.5.Ulkopuolisten tahojen rahoitusosuudet –Ehdotuksen/aloitteen rahoittamiseen ei osallistu ulkopuolisia tahoja. 3.3.Arvioidut vaikutukset tuloihin –X Ehdotuksella/aloitteella ei ole vaikutuksia tuloihin. –◻ Ehdotuksella/aloitteella on vaikutuksia tuloihin seuraavasti: vaikutukset omiin varoihin vaikutukset muihin tuloihin tulot on kohdennettu menopuolen budjettikohtiin